ด่วน! ตร.ฉีดน้ำแรงดันสูง สกัดผู้ชุมนุมรื้อตู้คอนเทนเนอร์-เกิดเสียงคล้ายระเบิดลั่นสนามหลวง
ด่วน! ตร.ฉีดน้ำแรงดันสูง หลังผู้ชุมนุมรื้อตู้คอนเทนเนอร์-เกิดเสียงคล้ายระเบิดลั่นสนามหลวง
ด่วน! ตร.ฉีดน้ำแรงดันสูง หลังผู้ชุมนุมรื้อตู้คอนเทนเนอร์-เกิดเสียงคล้ายระเบิดลั่นสนามหลวง
20 มี.ค. 2564

ผู้สื่อข่าวรายงานว่า เมื่อเวลา 18.00 น. วันนี้ (20 มี.ค.64)​ ซึ่งเป็นเวลานัดหมายชุมนุมของกลุ่ม REDEM (รีเด็ม)​ ที่ท้องสนามหลวง ได้มีมวลชนทยอยเดินทางมาร่วมกิจกรรมเพื่อแสดงออกเชิงสัญลักษณ์เรียกร้องให้ปล่อยตัวแกนนำและผู้ชุมนุมที่ถูกจับกุม โดยยืนยันว่าจะไม่มีการเดินขบวน และจะยุติการชุมนุมในเวลา 21.00 น.
ขณะที่เจ้าหน้าที่ตำรวจได้มีการวางรั้วลวดหนามและตู้คอนเทนเนอร์บริเวณถนนราชดำเนิน ฝั่งศาลฎีกา เพื่อป้องกันไม่ให้ผู้ชุมนุมเข้าไปยังพื้นที่สำคัญ พร้อมเตรียมรถฉีดน้ำแรงดันสูงไว้ปฏิบัติหน้าที่ หากผู้ชุมนุมพยายามบุกฝ่าเข้าไป
ทั้งนี้ ล่าสุดมีรายงานว่าเมื่อเวลา 18.30 น. ผู้ชุมนุมบางส่วนได้ทำการรื้อตู้คอนเทนเนอร์ โดยหลังจากรื้อตู้คอนเทนเนอร์ตู้ที่ 2 สำเร็จ เจ้าหน้าที่ยังคงประกาศเตือนและนับถอยหลัง ไม่ให้ผู้ชุมนุมบุกเข้ามา ก่อนจะเริ่มฉีดน้ำใส่ผู้ชุมนุมเป็นระยะ ขณะเดียวกันได้มีเสียงดังคล้ายระเบิดดังขึ้นทำให้ผู้ชุมนุมแตกฮือและวิ่งหลบหนีออกมา
อย่างไรก็ตาม ยังไม่มีรายงานผู้ได้รับบาดเจ็บแต่อย่างใด